Document ID: /roh_data/filtered/fineweb-2-filterrobots_roh.jsonl.gz/26308

Plinavant han atlets ed atletas la pussaivladad da vegnir elegids en las categorias «newcomer da l'onn», «team da l'onn» e «sportist da l'onn cun impediment».
Irene Cadurisch e Seraina Friedli fan differents sports. Ma ellas han insatge communabel: la nominaziun sco sportista da l'onn 2018.
Il sport è mia vita.
La biatleta Irene Cadurisch da Malögia è sa participada als gieus olimpics a Pyeongchang ed ha recaltgà là in diplom. Seraina Friedli, è naschida a Samedan ed è nominada per sia buna prestaziun en il gol dal FCZ e la squadra naziunala da ballape.
En sasez è il ballape il plan b.
Era per Luana Bergamin, ch’è nominada sco funcziunaria èsi in'onur d'esser nominada. La Sutsilvana ha accumpagnà la delegaziun paralimpica a Pyeongchang.
In'inclusiun cun ils normals.
Rumantschs han adina puspè triumfà a la notg da sport grischuna
Il premi da l'onn 2008 aveva Dario Cologna savì prender a chasa suenter ch’el aveva gudagnà il classament general da la cuppa mundiala. Dus onns pli tard ha Nino Schurter da Tersnaus persvas tar il voting dal public – quai suenter ch’el aveva gudagnà sco pli giuven il campiunadi mundial en l’istorgia da mountainbike.
Sportissimo 17:00